CELEX: 32012R0201
Language: sk
Date: 2012-03-08 00:00:00
Title: Vykonávacie nariadenie Komisie (EÚ) č. 201/2012 z  8. marca 2012 , ktorým sa mení a dopĺňa príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu, týkajúce sa látky nitroxinil  Text s významom pre EHP

9.3.2012   
            
            
               SK
            
            
               Úradný vestník Európskej únie
            
            
               L 71/37
            
         VYKONÁVACIE NARIADENIE KOMISIE (EÚ) č. 201/2012
   z 8. marca 2012,
   ktorým sa mení a dopĺňa príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu, týkajúce sa látky nitroxinil
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky sformulované Výborom pre lieky na veterinárne použitie,
   keďže:
   
               (1)
            
            
               Maximálny limit rezíduí (ďalej len „MRL“ – maximum residue limit) farmakologicky účinných látok určených na použitie vo veterinárnych liekoch pre zvieratá chované na produkciu potravín alebo v biocídnych výrobkoch používaných pri chove hospodárskych zvierat v Únii by sa mal stanoviť v súlade s nariadením (ES) č. 470/2009.
            
         
               (2)
            
            
               Farmakologicky účinné látky a ich klasifikácia, pokiaľ ide o maximálne limity rezíduí v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (2).
            
         
               (3)
            
            
               Nitroxinil je v súčasnosti zaradený do tabuľky 1 v prílohe k nariadeniu (EÚ) č. 37/2010 ako povolená látka použiteľná na svalovinu, tuk, obličky a pečeň hovädzieho dobytka a oviec, s výnimkou zvierat produkujúcich mlieko určené na ľudskú spotrebu.
            
         
               (4)
            
            
               Írsko predložilo Európskej agentúre pre lieky žiadosť o stanovisko k extrapolácii súčasného zápisu týkajúceho sa nitroxinilu, ktorý sa vzťahuje na mlieko hovädzieho dobytka a oviec.
            
         
               (5)
            
            
               Výbor pre lieky na veterinárne použitie odporučil stanoviť MRL nitroxinilu v mlieku hovädzieho dobytka a oviec a vypustiť ustanovenie „Nepoužívať u zvierat, ktorých mlieko je určené na ľudský konzum“.
            
         
               (6)
            
            
               Zápis týkajúci sa nitroxinilu v tabuľke 1 prílohy k nariadeniu (EÚ) č. 37/2010 by sa preto mal zmeniť a doplniť tak, aby v ňom bol zahrnutý odporúčaný MRL v prípade mlieka hovädzieho dobytka a oviec a aby z neho bolo vypustené súčasné ustanovenie „Nepoužívať u zvierat, ktorých mlieko je určené na ľudský konzum“.
            
         
               (7)
            
            
               Je vhodné stanoviť primerané obdobie, počas ktorého by príslušné zainteresované subjekty prijali opatrenia, ktoré môžu byť potrebné na dodržanie nových maximálnych limitov rezíduí.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení a dopĺňa podľa prílohy k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
   Uplatňuje sa od 8. mája 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. marca 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 152, 16.6.2009, s. 11.
   
      (2)  Ú. v. EÚ L 15, 20.1.2010, s. 1.
   
      PRÍLOHA
      Zápis týkajúci sa nitroxinilu v tabuľke 1 prílohy k nariadeniu (EÚ) č. 37/2010 sa nahrádza takto:
      
         
                     Farmakologicky účinná látka
                  
                  
                     Markerové rezíduá
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
                  
                     Iné ustanovenia
                     (podľa článku 14 ods. 7 nariadenia (ES) č. 470/2009)
                  
                  
                     Terapeutická klasifikácia
                  
               
                     „Nitroxinil
                  
                  
                     nitroxinil
                  
                  
                     hovädzí dobytok, ovce
                  
                  
                     400 μg/kg
                  
                  
                     svalovina
                  
                  
                      
                  
                  
                     antiparazitické látky/látky pôsobiace proti endoparazitom“
                  
               
                     200 μg/kg
                  
                  
                     tuk
                  
               
                     20 μg/kg
                  
                  
                     pečeň
                  
               
                     400 μg/kg
                  
                  
                     obličky
                  
               
                     20 μg/kg
                  
                  
                     mlieko